CELEX: 32017D2223
Language: sk
Date: 2017-11-30 00:00:00
Title: Vykonávacie rozhodnutie Komisie (EÚ, Euratom) 2017/2223 z 30. novembra 2017, ktorým sa mení rozhodnutie 90/177/Euratom, EHS, ktorým sa Belgicku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH [oznámené pod číslom C(2017) 7860]

2.12.2017   
               
               
                  SK
               
               
                  Úradný vestník Európskej únie
               
               
                  L 318/35
               
            VYKONÁVACIE ROZHODNUTIE KOMISIE (EÚ, Euratom) 2017/2223
      z 30. novembra 2017,
      ktorým sa mení rozhodnutie 90/177/Euratom, EHS, ktorým sa Belgicku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH
      
         
            [oznámené pod číslom C(2017) 7860]
         
      
      (Iba holandské a francúzske znenie je autentické)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na Zmluvu o založení Európskeho spoločenstva pre atómovú energiu,
      so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
      po konzultácii s Poradným výborom pre vlastné zdroje,
      keďže:
      
                  (1)
               
               
                  Podľa článku 371 smernice Rady 2006/112/ES (2) môže Belgicko v súlade s podmienkami, ktoré sa v tomto členskom štáte uplatňovali k 1. januáru 1978, naďalej oslobodzovať od dane transakcie uvedené v časti B prílohy X k uvedenej smernici. V súlade s uvedeným článkom sa tieto transakcie majú zohľadniť na účely stanovenia základu vlastných zdrojov založených na dani z pridanej hodnoty (DPH).
               
            
                  (2)
               
               
                  Na základe rozhodnutia Komisie 90/177/Euratom, EHS (3) bolo Belgicku povolené používať približné odhady, pokiaľ ide o transakcie uvedené v časti B bodoch 11 a 12 prílohy X k smernici 2006/112/ES týkajúce sa lietadiel a vojnových lodí.
               
            
                  (3)
               
               
                  Povolenia udelené do Belgicka, pokiaľ ide o transakcie uvedené v časti B bodoch 11 a 12 prílohy X k smernici 2006/112/ES, nie sú časovo obmedzené. Z dôvodu transparentnosti a právnej istoty je vhodné platnosť týchto povolení časovo obmedziť.
               
            
                  (4)
               
               
                  Rozhodnutie 90/177/Euratom, EHS by sa preto malo zodpovedajúcim spôsobom zmeniť,
               
            PRIJALA TOTO ROZHODNUTIE:
      Článok 1
      V článku 2 rozhodnutia 90/177/Euratom, EHS sa body 5 a 6 nahrádzajú takto:
      
         
                     „5.
                  
                  
                     dodanie, úprava, oprava, údržba a nájom lietadiel slúžiacich štátnym orgánom vrátane vybavenia inštalovaného alebo používaného v týchto lietadlách [časť B bod 11 prílohy X k smernici Rady 2006/112/ES (*1)], a to do 31. decembra 2020;
                  
               
                     6.
                  
                  
                     dodanie, úprava, oprava, údržba a nájom vojnových lodí (časť B bod 12 prílohy X k smernici 2006/112/ES), a to do 31. decembra 2020.
                  
               
      Článok 2
      Toto rozhodnutie je určené Belgickému kráľovstvu.
      
         V Bruseli 30. novembra 2017
         
            
               Za Komisiu
            
            Günther OETTINGER
            
               člen Komisie
            
         
      
      
         (1)  Ú. v. ES L 155, 7.6.1989, s. 9.
      
         (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. ES L 347 11.12.2006, s. 1).
      
         (3)  Rozhodnutie Komisie 90/177/Euratom, EHS z 23. marca 1990, ktorým sa Belgicku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH (Ú. v. ES L 99, 19.4.1990, s. 24).